Държавен вестник, бр. 14, 2025 г., стр. 47

БРОЙ  14	
Д Ъ Р Ж А В Е Н  В Е С Т Н И К 	
СТР.  47   
Раздел III
Обхват
3.1. По време на периода на действие на този 
MР, при условие че страните са се споразуме­
ли, изпращащата страна може да назначава 
военен персонал от своите въоръжени сили 
в офиса на НВП в HQ SACT в съответствие 
с разпоредбите на този МР. 
3.2. При назначаване на персонал от изпра­
щащата страна следва да бъдат съобразени 
изискванията, наложени от страната домакин 
по отношение на официалното сертифициране 
или одобрение на НВП. 
Раздел IV
Задължения и дейности
4.1. НВП представлява изпращащата стра­
на в страната домакин. НВП ще предоставя 
на HQ SACT национални гледни точки и 
информация от национални източници и е 
основният канал за комуникация между HQ 
SACT и българските национални органи. 
Задълженията на НВП включват, но не се 
ограничават до: 
4.1.1. Предоставя бърз канал за комуника­
ция между страната домакин и изпращащата 
страна.
4.1.2. Установява ефективни работни от­
ношения със служителите в HQ SACT във 
всички области, свързани с трансформацията 
на НАТО.
4.1.3. Представя национални опасения, 
позиции и гледни точки пред HQ SACT по 
теми от взаимен интерес, особено такива, 
свързани с трансформацията. 
4.1.4. Уведомява HQ SACT за текущите дей­
ности по национална трансформация, които се 
извършват в изпращащата страна в области, 
включващи политика, персонал, логистика, 
отбранително планиране, разработване на 
концепции, експериментиране, образование, 
подготовка и учения. 
4.1.5. Координира назначаването на слу­
жители на изпращащата страна в структури 
на НАТО в страната домакин, включително 
чрез административна и логистична подкре­
па, която обикновено не се предоставя от 
страната домакин. 
4.1.6. Инициира искания за и координиране 
на официални посещения в HQ SACT от воен­
ните и гражданските институции на изпра­
щащата страна. Координира с изпращащата 
страна официалните посещения на високо 
равнище на HQ SACT в изпращащата страна. 
4.2. За изпълнението на националните зада­
чи и тези за връзка НВП ще бъде информиран 
за дейностите на HQ SACT, както са определени 
от началник-щаба на HQ SACT, включително, 
но не само, чрез следните средства:
4.2.1. Чрез документация, която се издава 
от съответния орган и включва:
4.2.1.1. Разпространение на съобщения.
4.2.1.2. Доклади от заседанията на ръково­
дителите на отдели, които включват заседа­
ния на Командния съвет и на Управителния 
съвет на командването или бъдещите им 
еквиваленти.
4.2.1.3. Известия за персонала, инструк­
ции за персонала и общи информационни 
документи.
4.2.1.4. Основни документи за организа­
цията и функциите на персонала.
4.2.1.5. Всички протоколи от заседанията, 
в които участват НВП или на които те са 
поканени.
4.2.2. Участвайки във:
4.2.2.1. Редовни заседания, конференции, 
симпозиуми и семинари за персонала, оп­
ределени от началник-щаба на HQ SACT, 
включващи всички НВП в списъка на при­
състващите. 
4.2.2.2. Редовни заседания като посочените 
в параграф 4.2.1.2, но с извънреден характер, 
по покана от началник-щаба на HQ SACT.
4.2.2.3. Специални заседания, конферен­
ции, симпозиуми и семинари за персонала, 
определени от началник-щаба на HQ SACT, 
които изискват участието на всички или само 
на определени НВП. 
4.3. НВП не работи за и не предоставя 
услуги на страната домакин, нито на нейни 
подчинени образувания. От НВП се изисква 
да спазва всички приложими политики, про­
цедури и разпоредби на страната домакин.
4.4. На НВП ще бъде предоставен достъп 
до технически данни или друга информация, 
контролирана от приемащата страна, както 
е разрешено от приемащата страна, в макси­
малната възможна степен, за да изпълнява 
функциите на НВП. Въпросите, възникващи 
относно възможността за разкриване на данни 
или информация, независимо дали са класифи­
цирани, контролирано некласифицирани или 
некласифицирани, подлежат на окончателно 
решение от началник-щаба на HQ SACT.
4.5. Цялата информация, до която НВП 
има достъп, ще се третира като информа­
ция, предоставена на изпращащата страна на 
конфиденциално ниво, и следва да не бъде 
допълнително разпространявана или разкри­
вана от НВП на трети лица, организация или 
правителство без предварителното писмено 
разрешение на страната домакин. Разкриване­
то на информация на НВП няма да се счита 
за разрешение за използването є за цели, 
различни от целите, описани в настоящия МР.
4.6. НВП обикновено трябва да носят военна 
униформа. При спазване на всякаква друга 
договореност между изпращащата страна 
и страната домакин носенето на цивилно